text: নাবিল কাসেল (জন্ম ১০ই মার্চ, ১৯৮৪) একজন আলজেরীয় মুষ্টিযোদ্ধা। তিনি ২০০৭ সারা আফ্রিকা গেমসে মিডলওয়েট খেতাব জয় করেন। ওনার পদবী বা পারিবারিক নাম হল কাসেল, সাধারণতঃ আলজেরিয়াতে পদবী নামের আগে লেখা হয় (কাসেল নাবিল)।
  
  কর্মজীবন 
  কাসেল ২০০৪ অলিম্পিকে মাত্র ১৯ বছর বয়সে অংশগ্রহণ করেন তবে RSC-2 কারণে বাঁহাতি আন্দ্রে ডিরেলের কাছে পরাজিত হন। গ্যাবোরোন, বতসোয়ানাতে অনুষ্ঠিত ২য় AIBA আফ্রিকান ২০০৪ অলিম্পিক যোগ্যতা নির্ণায়ক টুর্নামেন্টে স্বর্ণ পদক জিতে তিনি এই এথেন্স অলিম্পিকে খেলার যোগ্যতা অর্জন করেন। এই প্রতিযোগিতার ফাইনালে তিউনিসিয়ার মোহামেদ সাহরাউইকে পরাজিত করেন।
  
  তিনি ২০০৫ আফ্রিকান চ্যাম্পিয়নশিপ খেতাবও জেতেন এবং আফ্রিকার দলের সদস্য হিসাবে রাশিয়ার মস্কোতে অনুষ্ঠিত ২০০৫ মুষ্টিযুদ্ধ বিশ্বকাপে অংশগ্রহণ করেন।
  
  ২০০৭ আরব চ্যাম্পিয়নশিপে তিনি মহম্মদ হিকালের কাছে পরাজিত হন।
  
  তবে সারা আফ্রিকা গেমসে তিনি হিকালকে প্রথম রাউন্ডে ১৭:১৫তে হারান এবং পরে চ্যাম্পিয়ন হন।
  
  পরবর্তী পর্যায়ে অলিম্পিকের যোগ্যতাপর্বে তিনি হিকালের কাছে আবার পরাজিত হন, তবে ড্যানিয়েল শিশিয়াকে হারিয়ে তৃতীয় স্থান অধিকার করেন। অলিম্পিকে তিনি ড্যারেন সুদারল্যান্ডের কাছে পরাজিত হন।
  
  বহিঃসংযোগ 
   ইয়াহু থেকে সংগৃহিত তথ্য
   ২০০৫ আফ্রিকা চ্যাম্পিয়নশিপ
   ২০০৭ সারা আফ্রিকা গেমস
   ২০০৮ অলিম্পিকের যোগ্যতাপর্ব
  
  বিষয়শ্রেণী:১৯৮৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:Middleweights
  বিষয়শ্রেণী:আলজেরীয় বক্সার
  বিষয়শ্রেণী:Boxers at the 2004 Summer Olympics
  বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
  বিষয়শ্রেণী:আলজেরিয়ার অলিম্পিক বক্সার
title: নাবিল কাসেল